රුහුණු විශ්වවිද්‍යාලයේ සුසන්ත බණ්ඩාර සිසුවාගේ මරණය සම්බන්ධයෙන් චෝදනා ලැබ දැනට ඇප මත නිදහස් වී සිටින ඉන්දික බස්නායක සිසුවා අද (16) මේ පිළිබඳ පත්කළ ජනාධිපති කොමිසන් සභාව ඉදිරියේ සාක්කි දීමට නියමිත ය.අන්තර් විශ්වවිද්‍යාලයීය ශිෂ්‍ය බල මණ්ඩලයත්, රුහුණු විශ්වවිද්‍යාල මහා ශිෂ්‍ය සංගමයත් නියෝජනය කරමින් එහි කැඳවුම්කරු උදුල ප්‍රේමරත්න මහතා ඇතුළු තවත් සිසුන් පනස් දෙනකු ද අද මේ කොමිසමේ සාක්කි දීමට ඉදිරිපත්ව සිටිති.සුසන්ත බණ්ඩාර සිසුවාගේ මරණය සම්බන්ධයෙන් සාක්කි දීමට ඉදිරිපත්ව සිටින සිසුන් පනස් දෙදෙනා මේ කොමිසමට ලිඛිතව ද සාක්කි ඉදිරිපත් කර තිබෙන බව උදුල ප්‍රේමරත්න මහතා පැවැසීය.රුහුණු විශ්වවිද්‍යාලයේ ඉකුත් ජුනි මස 18දා සිසුන් සියයකට පමණ පොලිසිය පහරදුන් බවත් ඒ පිළිබඳ ව පොලිසියට පැමිණිලි කළත් ඒ ගැන පරීක්ෂණයක් තවම සිදුකර නැති බවත් ඒ මහතා කීවේ ය.